Document ID: /roh_data/filtered/swiss_laws_in_ROHinterleaved.jsonl.gz/34143

This text was translated from FR into Rumantsch Grischun.

Le FNS édicte un règlement sur les contributions aux coûts de recherche indirects. Il y définit notamment:a. les instruments d’encouragement susceptibles de donner droit à une contribution;b. le remboursement des contributions dans des cas motivés tels que l’abandon d’un projet. Le règlement est soumis à l’approbation du Conseil fédéral.

Il FNS decretescha in reglament davart las contribuziuns a favur dals custs da perscrutaziun indirects. En quest reglament regla el particularmain:a. ils instruments da promoziun che pon autorisar da survegnir contribuziuns a favur dals custs da perscrutaziun indirects;b. la restituziun da contribuziuns a favur dals custs da perscrutaziun indirects en cas motivads sco per exempel, sch’in project na vegn betg realisà. Il reglament basegna l’approvaziun dal Cussegl federal.